Skaperverksted

**Skaperverksted**, på engelsk ofte kalt **hackerspace**, **makerspace**, **hacklab** eller **fablab**, er en type verksted, ofte drevet av et fellesskap på et fellesområde, hvor man ved hjelp av håndverktøy, digitale og analoge maskiner kan skape eller reparere ting. Skaperverkstedene er en del av skaperbevegelsen (engelsk: *maker movement*) som foregår i mange land, og kan sees på som en variasjon av gjør-det-selv.

Skaperverkstedet er ofte et lokaldrevet verksted hvor entusiaster med felles interesser, ofte innen data, elektronikk, maskiner, gjenbruk og reverse engineering, kan møtes for å bli kjent og samarbeide. Konseptet kan også sammenfattes som «å samle folk med gode ideer på ett sted og la dem låne hverandres utstyr», som en form for teknologisk sandkasse der eksperimentering kan munne ut i produkter på sikt. Et skaperverksted kan samtidig være er en arena der folk kan lære om teknologi og vitenskap i en annen kontekst enn skole og arbeidsliv. Det kan være et sted der folk lager ting ut fra lyst og nysgjerrighet, uten press for å bestå eksamen eller tjene penger til livets opphold. I tillegg til å være et fysisk møtested er et skaperverksted også en hobby- eller interesseforening, uavhengig av hvor fast struktur organisasjonen har.

## Oppbygning og organisering
Organiseringen av skaperverksted kan være veldig forskjellig. Noen skaperverksteder er selvstendige organisasjoner mens andre kan være en del av en større organisasjon som for eksempel en skole, et bibliotek. Også private firmaer kan ha skaperverksted som er tilgjengelige for de ansatte. Noen skaperverksteder er drevet av frivillige, mens andre er drevet av tilsatte eventuelt sammen med frivillige. Økonomisk kan skaperverksteder også være ulike. Noen skaperverksteder blir drevet uten økonomisk støtte fra andre enn medlemmene, mens andre skaperverksteder er blir støttet av offentlige midler, private sponsorer eller den organisasjonen de eventuelt hører under.

Det finnes ulike typer skaperverksteder. Mange av de norske skaperverkstedene har både digitale og analoge verktøy. Kjennetegnet ved de fleste skaperverksteder er at de er åpne, det vil si at folk utefra (ev. medlemmer) kan komme å lage eller reparere gjenstander. Noen av skaperverkstedene er medlemsbaserte og andre er opplærings-skaperverksteder. Opplæringsskaperverksteder finnes ofte på skoler, vitensentre og biblioteker og målet er å lære opp brukerne i å bruke de ulike verktøy. I skaperverkstedene på skolene, bibliotekene og vitensentrene er veiledere ofte opptatt av at det er en annen didaktisk metode å undervise på enn vanlig skoleundervisning.

Vekstedet eller lokalet hvor foreningen bedriver sine aktiviteter er det sentrale elementet for et skaperverksted. Foreningen kan for eksempel gå sammen om å kjøpe dyrt utstyr som 3D-skriver, laserskjærer, datamaskiner, servere eller symaskiner . Et skaperverksted vil vanligvis tilby fasiliteter som strøm, internettilgang, kjøkken og toalett, men dette varierer fra sted til sted. Lokalet kan være alt fra en garasje i hagen til et stort lager, avhengig av budsjett og antall brukere.

Medlemmene av et skaperverksted eksperimenterer ofte med maskinvare basert på åpen kildekode, som arduino og Raspberry Pi. Mange vil også hevde at åpen kildekode-bevegelsen utgjør mye av det ideologiske grunnlaget for fenomenet skaperverksted, med dens fokus på åpne standarder, dugnadsarbeid og motvekt til kommersielle aktører.

## Verktøy på skaperverksteder
I et skaperverksted er det ofte en del ulike verktøy, som kan brukes av brukerne av verkstedet etter opplæring. Skaperverksteder er også et samfunn av skapere (også kalt makere), dvs. de som bruker verktøyene i skaperverkstedene.

### Programmering
Et av temaene på skaperverksteder er programmering. På skaperverksted på norske skoler og vitensentre er det en del samarbeid med den norske organisasjonen Lær Kidsa Koding og deres kodeklubber.

### Digitale verktøy
* Laserskjærer
* 3D-skriver
* Vinylskjærer
* CNC-fres
* Mikrokontrollere som Arduino eller micro:bit
* Små datamaskiner som Raspberry Pi

### Håndverktøy og -teknikker
* Dreiebenk
* Fres
* Maskinverktøy
* Keramikk
* Håndverktøy
* Plastforming, for eksempel med knekking
* Plastsveising
* Symaskiner

## Skaperverksteder i Norge
Antallet av skaperverksteder i Norge har vokst kraftig siden 2012.

### Skaperverksteder på norske biblioteker og kulturhus
* Folkeverkstedet, Deichmanske bibliotek (Oslo)
* Folkeverkstedet Horten Bibliotek (Horten)
* Verkstedet Bergen (Bergen)
* Folkeverkstedet, Trondheim folkebibliotek (Trondheim)
* Sølvberget makerspace, Stavanger kulturhus (Stavanger)
* Drammen folkeverksted på Drammen bibliotek (Drammen)
* Skaperloftet på Kultursenteret ISAK (Trondheim)

### Skaperverksteder på norske [[Vitensenter|vitensentre]]
* Devoteket på Kongsberg Vitensenter  (Kongsberg)
* DuVerden Makerspace på DuVerden (Porsgrunn)
* Inspiria Makerspace på Inspiria Science Center (Sarpsborg)
* Vitensenteret Innlandet (Gjøvik)
* Makerspace Vitenfabrikken på Vitenfabrikken, Jærmuseet (Sandnes)
* Makerspace Vitensenteret Sørlandet på Vitensenteret Sørlandet (Arendal)
* Skills Makerspace på Nordnorsk vitensenter (Tromsø)
* Teknoteket Makerspace, Oslo Vitensenter, Norsk Teknisk Museum (Oslo)
* Trigger Oppfinnerverksted, Vitensenteret i Trondheim (Trondheim)
* Teknologiskolen ved Vitenparken (Ås)
* VilLage på VilVite Vitensenter (Bergen)

### Medlemsbaserte og åpne skaperverksteder
* Bitraf (Oslo)
* Bodø Makerspace (Bodø)
* Creator Makerspace (Stavanger)
* Eik Ideverksted på Norges Miljø- og Biovitenskapelige universitet (NMBU) (Ås)
* FABLAB Lyngen på Forskningsstiftelse Mit (Lyngen)
* Fellesverkstedet (Oslo)
* Folkeverkstedet Horten makerspace (Horten)
* HackBergen (Bergen)
* Hackeriet (Oslo)
* Hackheim (Trondheim)
* iQuben Harstad Makers (Harstad)
* Jokerspace (Ryfoss)
* Kodegenet makerspace (Oslo)
* Makerspace Norway (Kristiansand)
* Makerspace Ringebu (Ringebu)
* MakerSpace Svelvik (Svelvik)
* Marineholmen Makerspace (Bergen)
* Omega verksted (Trondheim)
*Reaktor 51 (Trondheim)
* Sunnfjord Skaparhus (Førde)
* Verket FabLab (Moss)
* Volum Atelierfellesskap (Oslo)
*Skaparstovo (Bjørnafjorden Makerspace)
### Skaperverksteder på skoler
#### Grunnskoler
*Jordal Skoles Makerspace, Jordal Ungdomsskole (Oslo)
*Tynset kommuneskole (Tynset)

#### Videregående skoler med skaperverksted
* Edvard Munch videregående skole (Oslo) 
* Mailand videregående skole (Viken)
* Rud videregående skole (Bærum)
* Vågen videregående skole (Sandnes)

#### Høgskoler og universitet
* Designverkstedet NTNU (Gjøvik)
* FabLab NTNU Ålesund (Ålesund)
* Hackerspace NTNU (Trondheim)
* HiØ Makerspace, Høgskolen i Østfold (Halden)
*Makeriet eller OsloMet Makerspace, OsloMet 
*MAKE NTNU (Trondheim) 
* Westerdals Makerspace (Oslo)
* Åpen sone for eksperimentell informatikk (Oslo)
* Høgskulen i Volda, Skaparverkstaden 

#### Folkehøgskoler
* Jæren Folkehøgskule på Kleppe
* Skap Kreativ folkehøgskole i Mandal

## Norske organisasjoner og foreninger knyttet til makerspace-bevegelsen
*Norway Makers
*Lær kidsa koding
*Rogaland Makers

## Skaperfestivaler og -konferanser
Skaperfestivaler ligner ofte på Maker Faire, men er uavhengige av organisasjonen bak Maker Faire.

### Norge
Det har i årenes løp blitt arrangert slike festivaler rundt omkring i Norge. Høsten 2017 ble Create skaperfestival arrangert i Stavanger. Oslo skaperfestival har blitt avholdt flere år på rad i regi av organisasjonen Skaperskolen, som også arrangerer slike festivaler andre steder i landet, i tilknytning til ti ulike norske vitensentre. Trondheim Skaperfest ble arrangert for tiende år på rad i august 2023, parallelt med at Skaperkonferansen 2023 gikk av stabelen.

### Internasjonale skaperverksteder for musikk
* Music Hackspace (London)
* Music Hackspace Dublin
* CPH Music Maker Space (København)
* Ljudmila (Ljubljana)
* Radiona (Zagreb)

## Se også
* Verktøybibliotek

## Referanser


## Litteratur
*Makerspace Playbook.  2013
*Making of a Makerspace. 2016 

## Kilder
* «På tide å ta leken på alvor», ''Aftenposten'' 7. juni 2015
* ''Stavanger Aftenblad:'' «Millionbeløp til Vitenfabrikkens ungdomsprosjekt»
*''Aftenposten:'' Nå kan du teste 3D-printer gratis på biblioteket»

## Eksterne lenker
* Norway Makers' nettside
* Lær kidsa koding sin nettside
*